MK ต้อนรับรมว.ทส.เยี่ยมชมบูธ
MK ต้อนรับ รัฐมนตรีว่าการกระทรวงทรัพยากรธรรมชาติและสิ่งแวดล้อมเยี่ยมชมบูธ ณ ห้องประชุมอารีย์สัมพันธ์ กรมส่งเสริมคุณภาพสิ่งแวดล้อม เมื่อเร็ว ๆ นี้
12 มิ.ย. 2563

 นางสาวดุษฎี ตันเจริญ กรรมการผู้จัดการ บริษัท มั่นคงเคหะการ จำกัด (มหาชน) หรือ MK ให้การต้อนรับ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม และ นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม พร้อมนำเยี่ยมชมนิทรรศการ “โครงการจัดการขยะลอยน้ำด้วยทุ่นดักขยะ” และได้มอบทุ่นดักขยะ (Boom) ให้กับ กรมทรัพยากรทางทะเลและชายฝั่ง เพื่อดักขยะในพื้นที่ชายฝั่งทะเล 7 แห่ง ได้แก่ ชลบุรี ระยอง เพชรบุรี สงขลา สุราษฎร์ธานี กระบี่ และพังงา ภายในงาน “วันทะเลโลก” ณ ห้องประชุมอารีย์สัมพันธ์ กรมส่งเสริมคุณภาพสิ่งแวดล้อม เมื่อเร็ว ๆ นี้